section_heading: Los Angeles Lakers (1996. – 2004.)
paragraph_text: Zbog stres frakture lijevog stopala propustio je 62 utakmice sezone 2000./01. U sezoni 2002./03., Fisher je čvrsto zauzeo mjesto startnog razigravača Lakersa i odigrao sve 82 utakmice. Međutim, nakon što su ispali u polufinalu Zapadne konferencije, klub je preko ljeta doveo veteransko pojačanje u obliku Garya Paytona. Sezonu 2003./04. proveo je igrajući važnu ulogu igrača s klupe i tijekom doigravanja 2004. proveo nezaboravne trenutke karijere. U utakmici između Lakersa i San Antonio Spursa, Fisher je pogodio šut 0,4 sekunde prije isteka vremena za pobjedu Lakersa.